Humanity Greece

Η Humanity Greece είναι μια αστική μη κερδοσκοπική οργάνωση που ιδρύθηκε το 2021 στην Αθήνα, με στόχο την παροχή ανθρωπιστικής βοήθειας και την ενίσχυση της κοινωνικής συνοχής μετά από την έλευση φυσικών καταστροφών. Η οργάνωση εστιάζει στην υποστήριξη ευάλωτων κοινωνικών ομάδων και την άμεση ανταπόκριση σε έκτακτες ανάγκες, όπως φωτιά, σεισμό ή πλημμύρα ή σε οποιαδήποτε ανθρωπιστική κρίση προκύψει.

 Ιστορικό 
Η οργάνωση ξεκίνησε ως ένα οργανωμένο εθελοντικό κίνημα τον Αύγουστο του 2021, σε ένα μικρό στενό στου Ψυρρή, από την 25χρονη ακτιβίστρια Γεωργία Παράσχου. Η αφορμή ήταν η ανάγκη άμεσης στήριξης των πληγέντων από τις καταστροφικές πυρκαγιές που έπληξαν την Ελλάδα εκείνο το καλοκαίρι. Για περισσότερο από έναν μήνα, στην οδό Αριστοφάνους 12, λειτούργησε ένα κέντρο συλλογής και διανομής βοήθειας, δημιουργώντας μία από τις μεγαλύτερες αλυσίδες αλληλεγγύης εκείνης της περιόδου, όπου στηρίχτηκαν περισσότεροι από 25.000 άνθρωποι σε Βόρεια Εύβοια, Βαρυμπόμπη και Ηλεία.

 Δράσεις 
Η Humanity Greece στηρίζει πληγέντες σε μηνιαία βάση και υλοποιεί δράσεις σε όλη την Ελλάδα, όπως:
 Παροχή φρέσκου φαγητού, τροφίμων, ειδών πρώτης ανάγκης και ψυχοκοινωνικής υποστήριξης σε πληγείσες περιοχές.
 Ανακαίνιση πλημμυροπαθών σχολείων και αγροτικών ιατρείων στη Θεσσαλία, μετά την κακοκαιρία Daniel, σε συνεργασία με εταιρίες και την Περιφέρεια Θεσσαλίας.
 Καθιέρωση εκδηλώσεων για τη Διεθνή Ημέρα Εθελοντισμού (5 Δεκεμβρίου), με φωταγώγηση εμβληματικών σημείων της Ελλάδας ως ένδειξη τιμής στους εθελοντές.

 Συνεργασίες 
Η Humanity Greece έχει συνάψει μνημόνια συνεργασίας με περισσότερους από 39 δήμους της Ελλάδας, μεταξύ των οποίων και οι Δήμοι Πεντέλης, Αστυπάλαιας, καθώς και με κρατικούς φορείς όπως το Εθνικό Κέντρο Κοινωνικής Αλληλεγγύης (Ε.Κ.Κ.Α.).
Επιπλέον, έχει συνάψει συνεργασία με το Οικονομικό Πανεπιστήμιο Αθηνών για την ανάπτυξη ερευνών και δράσεων κοινωνικής προσφοράς.

 Αναγνώριση 
Το έργο της οργάνωσης έχει αναγνωριστεί λαμβάνοντας τιμητικά βραβεία από εγχώριους φορείς της Πολιτείας και έχει προβληθεί σε πληθώρα μέσων ενημέρωσης.

 Παραπομπές 

 Εξωτερικοί σύνδεσμοι 
 Επίσημη ιστοσελίδα Humanity Greece

Κατηγορία:Μη κυβερνητικές οργανώσεις βασισμένες στην Ελλάδα